હિન્દી સહિત વિવિધ ભાષાઓમાં ફિલ્મોમાં અભિનય આપનારા શ્રીદેવીને એવોર્ડ મળતાં તેમના પરિવારે આનંદની લાગણી વ્યક્ત કરી છે. શ્રીદેવીના પતિ બોની કપૂરે કહ્યું કે, ‘આ એવોર્ડ માટે આભાર. કાશ… તે આ દિવસ જોવા માટે જીવતી હોત’. ફિલ્મ ‘મોમ’માં પોતાની પુત્રી પર થયેલા બળાત્કારનો બદલો લેતી માતાની ભૂમિકા માટે શ્રીદેવીને આ એવોર્ડ પ્રદાન થયો છે. શ્રીદેવીના નામની જાહેરાત કરતા શેખર કપૂરે કહ્યું કે અભિનેત્રી આ એવોર્ડ માટે સૌથી લાયક ઉમેદવાર હતા.